पाएं अपने शहर की ताज़ा ख़बरें और फ्री ई-पेपरडाउनलोड करें
गुजरात में कोरोना की दूसरी लहर बेकाबू हो रही है। इसलिए मरीजों की जान बचाने के लिए रामबाण समान रेमडेसिविर इंजेक्शन का इस्तेमाल कर स्वास्थ्य को ठीक कर रहे है। इसी क्रम में अहमदाबाद में रेमडेसिविर इंजेक्शन की कालाबाजरी करते 4 आरोपियों को 4 इंजेक्शन के साथ रामोल पुलिस ने गिरफ्तार किया है। रामोल पुलिस गिरफ्त में ये शख्स जिंदगी और मौत के सौदागर है। आरोपियों में शशांक जयसवाल, निल जयसवाल, विकास अजमेरा और प्रवीण मणवर शामिल है।
कोरोना काल में रेमडेसिविर इंजेक्शन की कालाबाजारी हो रही है, इसलि गुप्त सूचना के आधार पर रामोल पुलिस ने जाल बिछाकर चारों आरोपियों को इंजेक्शन के साथ गिरफ्तार किया है। जानकारी के अनुसार चारों युवक में से इंजेक्शन खरीदने वाले दो आरोपी शशांक और निल ने अस्पताल के कर्मचारी से इंजेक्शन प्राप्त किए थे। शशांक और निल दोनों 26 हजार रुपए में विकास और प्रवीण को इंजेक्शन बेचने वाले थे, जबकि विकास और प्रवीण 26 हजार रुपए के हिसाब से लगभग 30 से 40 हजार रुपए में इन इंजेक्शन को बेचने की फिराक में थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn